21 желтоқсан. ҚазАқпарат күнтізбесі
DATE: 07:00, 21 Желтоқсан 2019 | GMT +5
TITLE: 21 желтоқсан. ҚазАқпарат күнтізбесі
URL: https://kaz.inform.kz/news/21-zheltoksan-kazakparat-kuntizbesi_a3596434/
META: DATE: 07:00, 21 Желтоқсан 2019 | GMT +5
TOTAL WORDS: 465
AUTHOR(S):
TEXT: 21 желтоқсан. СЕНБІ. ЕСТЕ ҚАЛАР ОҚИҒАЛАР. 1868 жылы Дала генерал-губернаторлығы құрамында Ақмола облысы құрылды. Орталығы болып Омбы қаласы таңдалды. Облыс құрамына 5 уез - Ақмола, Омбы, Петропавл, Көкшетау, Сарысу кірді. 1991 жылы 11 тәуелсіз мемлекеттің басшылары Алматы декларациясын қабылдады. Бұл құжатқа сәйкес, Тәуелсіз Мемлекеттер Достастығы құрылып, жаңа достастықтың тұсауы кесілді, сондай-ақ КСРО-ның таратылғаны жарияланды. 1992 жылы ҚР Жоғарғы Кеңесі «Қазақстан Республикасының прокуратурасы туралы» Заң қабылдады. 1993 жылы Қазақстанда «Алтын Жұлдыз», «Халық қаһарманы» атағы, ордендер, медальдар, және басқа мемлекеттік сыйлық белгілерінің бейнелері бекітілді. Бұл орденмен тек, қана Қазақстан Республикасына еңбек сіңірген азаматтар марапатталады. Қазақстан Республикасының Президенті «Алтын қыран» орденінің кавалері атанады. «Халық қаһарманы» атағын алғандарға «Алтын жұлдыз» ерекше белгісі және «Отан» ордені беріледі. «Отан» ордені - Қазақстан Республикасының жоғарғы ордендерінің бірі. «Отан» орденімен мемлекеттік және қоғам қызметтерінде: экономиканы дамытуда, әлеуметтік салада, ғылым мен мәдениетте, құқық қорғау және әскери қызметте, демократия мен әлеуметтік саланы дамытуда ерекше еңбектері үшін марапаталады. 1995 жылы Қазақстан Республикасының Израильдегі елшілігі ашылды. 2007 жылы Қазақстан Президенті Нұрсұлтан Назарбаевқа Мәскеу мемлекеттік халықаралық қатынастар институтының Құрметті докторы атағы берілді. 2010 жылы «Қазпошта» АҚ 2011 жылдың қаңтар-ақпан айларында Астана және Алматы қалаларында VII қысқы Азиада ойындарының өткізілуіне орай «Спорт» сериясының төрт пошта маркасын айналымға шығарды – «Трамплиннен секіру», «Мәнерлеп сырғанау», «Фристайл» және «VII қысқы Азиада ойындарының эмблемасы». 2010 жылы Абай шығармалары неміс тілінде жарық көрді. Кітапқа ұлы ақынның өлеңдері мен қара сөздері кірді. 2010 жылы қазақстандық шоу бизнестің танымал қайраткері Қыдырәлі Болманов Патшайым Виктория ордені наградасын алды. Қыдырәлі Болманов – Қазақстан мәдениетінің мұндай құрметке ие болған бірінші өкілі. Патшайым Викторияның халықаралық наградасының медалі мен алқасы 999, 9 сынамалы алтын жалатылған бағалы металдардан жасалған. 2012 жылы ҚР Ұлттық банкі «Таңбалы петроглифтері» ескерткіш күміс шақаларын айналымға шығарды. 2012 жылы сақ кезеңі археологиялық қазбалары негізінде «Қанатты барыс туралы аңыз» мультфильмі түсірілді. Торайғыров атындағы Павлодар мемлекеттік университеті студенттерінің бес жобасы Ынтанбұлда Еуразия сәулет-құрылыс және дизайнерлік мектептердің III халықаралық фестивалінде үздіктер қатарынан табылды. Он бір еуроазиаттық елдің 48 жоғары оқу орнының 100-ден астам өкілдері байқауға 260 жұмыс ұсынған. 2017 жылы Астанада Қазақстан Президенті Нұрсұлтан Назарбаевтың «Болашаққа көзқарас: қоғамдық сананы жаңғырту» мақаласына үздік дизайнерлік шешімдер байқауының жеңімпаздары марапатталды. Байқауда гранпри жүлдесін жеңіп алған павлодарлық Денис Романовқа 2 миллион теңге табысталды. Ал жүлделі бірінші орынды жеңіп алған Назарбаев Университетінің студенті Мәдина Мұқановаға «ҚазАқпарат» ХАА бас директоры Асқар Умаров 1, 5 миллион теңгенің сертификатын табыс етті. Екінші орынды Павлодар қаласынан келген Рустам Саримов ұтып алса, үшінші орын Л. Гумилев атындағы ЕҰУ студенті Сәуле Жиенқұловаға бұйырды. 2018 жылы «Астана» халықаралық қаржы орталығының Биржасы Еуропа, Азия және Жерорта теңізі алабының 33 мүшесін біріктіретін Еуропа-Азиялық қор биржалары федерациясының толыққанды мүшесі болды. Федерацияның мақсаты мен миссиясы - Еуразия өңірінің капитал нарықтарын дамытуға, ілгерілетуге және олардың ынтымақтастық орнатуына жәрдемдесу. Бұл ұйымның мүшесі болу AIX үшін бизнесті қолдау, тренингтер мен вебинарлар, зерттеулер мен жарияланымдар арқылы білім алмасу, PR қолдау, FEAS ConFEAS флагмандық іс-шараға қатысу сияқты FEAS артықшылықтарын алуға мүмкіндік береді
